Before the Flood

Before the Flood on Bob Dylanin ja hänen taustayhtyeenään toimivan The Bandin tuplalivealbumi vuodelta 1974. Levy-yhtiö on Asylum Records. Valmistaja on Elektra/Asylum/Nonesuch Records, joka on osa yhtiötä Warner Communications, Inc., 15 Columbus Circle, New York. Albumille on äänitetty parhaat palat Dylanin kiertueesta, joka alkoi alkuvuodesta 1974. Kiertuetta mainostettiin Dylanin paluuna esiintymislavoille ja kiertue osoitti, että Dylan oli todellakin taas voimissaan. Kiertue oli 1970-luvun suuria musiikkitapahtumia. Kaksi miljoonaa ihmistä yritti hankkia postitse ylihinnoiteltuja konserttilippuja, mutta vain 650 tuhatta mahtui mukaan eri puolilla Yhdysvaltoja ja Kanadaa. Konserteista raportoitiin laajasti tiedotusvälineissä ja Newsweek-lehti sai Dylanilta harvinaisen haastattelun. Suomen Kuvalehtikin julkaisi maan suurimman kirjakustantamon pääjohtajan tekemän konserttiarvostelun. Before the Flood koostettiin kymmenestä kiertueen loppupuolen konsertista: kolmesta Madison Square Gardenissa, kahdesta Seattlessa ja Oaklandissa sekä kolmesta Los Angelesissa. Ennen tätä konserttitaltiointia Dylania oli kuultu livenä vuoden 1970 tupla-albumilla Self Portrait, George Harrisonin vuonna 1971 järjestämän Concert for Bangladesh -hyväntekeväisyyskonsertin tallenteissa ja erilaisilla bootleg- levyillä. The Band puolestaan oli julkaissut 1972 live-LP:n Rock of Ages, jossa mukana oli torvisektio. Tällä albumilla The Band esittää ilman Dylania kakkoslevypuoliskon kappaleet ja kolmospuoliskon kolme viimeistä kappaletta. Mukana on yksi uusi kappale, ”Endless Highway”. Dylan puolestaan esittää soolona kolmannen levypuoliskon kolme ensimmäistä kappaletta. Äänittäjinä ovat toimineet Phil Ramone ja Rob Fraboni, miksaajina Fraboni ja Nat Jeffrey. Phil Ramone nauhoitti konserteista kolmekymmentäviisi tuntia kahden pää-äänittäjän, kahden miksaajan, kolmen äänitysapulaisen ja kahden lavaroudarin kanssaShelton s. 530–531.. Lopullinen miksaus on tehty Village Recorders -studiossa ja masterointi Kendun Recorders -studiossa. Levykannen suunnittelija ja valokuvaaja on Barry Feinstein. Alkuperäisessä LP-levyssä on avautuvat levykannet ja sisäpuolella on valokuvat yhtyeen jäsenistä soittotilanteessa. == Kappaleet == Sivu 1 # "Most Likely You Go Your Way (And I'll Go Mine)" – 3:16 (Dylan) Dwarf Music ASCAP # "Lay Lady Lay" – 3:00 (Dylan) Big Sky Music ASCAP # "Rainy Day Women #12 & 35" – 3:09 (Dylan) Dwarf Music ASCAP # "Knockin' on Heaven's Door" – 3:30 (Dylan) Ram's Horn Music ASCAP # "It Ain't Me, Babe" – 3:15 (Dylan) M. Witmark & Sons ASCAP # "Ballad of a Thin Man" – 3:29 (Dylan) M. Witmark & Sons ASCAP Sivu 2 # "Up on Cripple Creek" – 4:57 (Robertson) Canaan Music, Inc. ASCAP # "I Shall Be Released" – 3:19 (Dylan) Dwarf Music ASCAP # "Endless Highway" – 4:45 (Robertson) Canaan Music, Inc. ASCAP # "The Night They Drove Old Dixie Down" – 4:05 (Robertson) Canaan Music, Inc. ASCAP # "Stage Fright" – 4:22 (Robertson) Canaan Music, Inc. ASCAP Sivu 3 # "Don’t Think Twice, It’s All Right" – 3:34 (Dylan) M. Witmark & Sons ASCAP # "Just Like a Woman" – 4:46 (Dylan) Dwarf Music ASCAP # "It’s Alright, Ma (I’m Only Bleeding)" – 5:12 (Dylan) M. Witmark & Sons ASCAP # "The Shape I'm In" – 3:33 (Robertson) Canaan Music, Inc. ASCAP # "When You Awake" – 2:54 (Robertson & Manuel) Canaan Music, Inc. ASCAP # "The Weight" – 4:20 (Robertson) Dwarf Music ASCAP Sivu 4 # All Along the Watchtower – 2:58 (Dylan) Dwarf Music ASCAP # Highway 61 Revisited – 4:05 (Dylan) M. Witmark & Sons ASCAP # Like a Rolling Stone – 6:06 (Dylan) M. Witmark & Sons ASCAP # Blowin’ in the Wind – 3:46 (Dylan) M. Witmark & Sons ASCAP == Muusikot == * Bob Dylan – kitara, huuliharppu, piano, laulu The Band * Robbie Robertson – sähkökitara, laulu * Garth Hudson – urut, piano, klavinetti * Levon Helm – rummut, laulu * Richard Manuel – piano, sähköpiano, rummut, urut, laulu * Rick Danko – basso, laulu == Lähteet == * Bob Dylan / The Band 2LP Before the Flood (Asylum Records AB-201, 1974) === Viitteet === Luokka:Vuoden 1974 konserttitallenteet Luokka:Bob Dylanin albumit Luokka:The Bandin albumit